ตลท.ให้นักลงทุนเกาะติดSCCซื้อTPCใกล้ชิด
ตลาดหลักทรัพย์ขอให้ผู้ลงทุนติดตามข้อมูล "การซื้อหุ้น TPC ของ SCC" จากข่าวของ SCC
21 ธ.ค. 2554

ตลาดหลักทรัพย์ขอให้ผู้ลงทุนติดตามข้อมูล "การซื้อหุ้น TPC ของ SCC" จากข่าวของ SCC
ด้วยบริษัท ปูนซิเมนต์ไทย จำกัด(มหาชน) (SCC) ได้รายงานต่อตลาดหลักทรัพย์ฯ ว่าที่ประชุมคณะกรรมการของ SCC ได้อนุมัติให้บริษัทเอสซีจี เคมิคอลส์ จำกัด ซึ่งเป็นบริษัทย่อยและเป็น Holding Companyของกลุ่มธุรกิจเคมิคอลส์ของ SCC ซื้อหุ้นบริษัทไทยพลาสติกและเคมีภัณฑ์  (TPC) ในราคาหุ้นละ30 บาท รวมจำนวนประมาณ 207.08 ล้านหุ้น คิดเป็น23.67 %  ของทุนชำระแล้วของ TPCจากบริษัททุนลดาวัลย์ จำกัด และนายยศ เอื้อชูเกียรติ โดย SCC จะถือหุ้นใน TPC เพิ่มขึ้นจากเดิม 45.64 %  เป็นร้อยละ 69.31 ทั้งนี้ SCCจะทำคำเสนอซื้อหลักทรัพย์ส่วนที่เหลือทั้งหมดจากผู้ถือหุ้นรายอื่นของ TPC (Tender Offer) นั้น
ตลาดหลักทรัพย์ฯ จึงขอให้ผู้ลงทุนติดตามรายละเอียดข้อมูลดังกล่าวจากข่าวของ SCC ในระบบข้อมูลของตลาดหลักทรัพย์ฯ วันที่ 21 ธันวาคม  2554 ทั้งนี้ขณะนี้ราคาหุ้นในตลาดของTPC ซื้อขายที่ 29.50 บาทเพิ่มขึ้น 1 บาทหลัง SCCขอซื้อหุ้นจากผู้ถือหุ้นในราคาหุ้นละ 30 บาทซึ่งสูงกว่าตลาดตลาด